
ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

ΘΕΜΑ 1 (μονάδες 35)

1ο υποερώτημα (μονάδες 10)
O Ν. Σαραντάκος υποστηρίζει ότι η ελληνική γλώσσα σήμερα ούτε παρακμάζει ούτε απειλείται, όπως προκύπτει από την ποσότητα και την ποιότητα συγκροτημένου λόγου σε σχέση με άλλες εποχές. Θεωρεί εξάλλου πως το διαδίκτυο και η τεχνολογία έχουν δημιουργήσει μια νέα γλωσσική πραγματικότητα με μια πληθώρα ξένων όρων, οι οποίοι εντάσσονται λειτουργικά και την πλουτίζουν. Η ελληνική γλώσσα θα υπάρχει όσο υπάρχουν ομιλητές να την καλλιεργούν. 

2ο υποερώτημα (μονάδες 10)
· Σύγκριση – αντίθεση: «Προσωπικά δεν νομίζω ότι η γλώσσα … Αντίθετα, θα έλεγα ότι … από τότε που μιλιέται η ελληνική γλώσσα.»
· Παραδείγματα: «Αν δούμε, για παράδειγμα, πόσες εφημερίδες κυκλοφορούν σήμερα … είναι συντριπτικά μεγαλύτερη – και μιλάμε για συγκροτημένο λόγο.»

3ουποερώτημα (μονάδες 15)
Ενδεικτικά ο/η μαθητής/-τρια μπορεί να εντοπίσει:
· Το α΄ ενικό ρηματικό πρόσωπο σε χωρία κατά τα οποία ο συντάκτης του κειμένου εκφράζει την προσωπική του θέση: Προσωπικά πιστεύω, δεν αρνούμαι την ανάγκη, δεν βλέπω πώς μπορεί κτλ. 
· Το γ΄ ρηματικό πρόσωπο ενικού ή πληθυντικού αριθμού, για να εκφράσει κάποια αντικειμενικά δεδομένα της πραγματικότητας ουδέτερα και αποστασιοποιημένα: όταν είναι πολλαπλάσια η παραγωγή λόγου, πολλαπλάσια θα είναι και τα …, Δεν θα εξαφανίσει ο ένας όρος τον άλλο, στην ψηφιακή εποχή η τεχνολογία έχει προσφέρει…, η ελληνική, όπως και πολλές ευρωπαϊκές γλώσσες αναλόγου αριθμού ομιλητών, έχουν πολλαπλάσιους γλωσσικούς πόρους κτλ 
· Το α΄ πληθυντικό ρηματικό πρόσωπο, για να εντάξει και τον εαυτό του στο σύνολο των ομιλητών - χρηστών της νέας ελληνικής, αλλά και για να εκφράσει ένα συλλογικό ενδιαφέρον και μια αίσθηση συνυπευθυνότητας για την κατάσταση της ελληνική γλώσσας σήμερα, αλλά και για το μέλλον της γενικότερα: Αν δούμε για παράδειγμα, θα συμπεράνουμε ότι η σημερινή … και μιλάμε. Έχουμε τον υπολογιστή… κτλ

ΘΕΜΑ 4 (μονάδες 15)
Το ποιητικό υποκείμενο βρίσκεται σε μια συναισθηματική φόρτιση και αναστάτωση, καθώς αναρωτιέται ποια είναι αυτή η νεαρή γυναίκα που κατεβαίνει από το βουνό. Εστιάζει στην εξωτερική της εμφάνιση και την ενδυμασία της (1η στροφή), στα κόκκινά χείλια της που τα παρομοιάζει με ροδοπέταλα (5η στροφή). Ο ερχομός της, εξάλλου, έχει μια μαγική επίδραση στο φυσικό τοπίο γύρω της, το οποίο ξαναγεννιέται και αποζητά την επαφή μαζί της (2η, 3η και 4η στροφή).
Στο δεύτερο υποερώτημα ο/η μαθητής – τρια μπορεί να καταθέσει την προσωπική του άποψη επηρεασμένος από την ανάγνωση του ποιήματος και βασισμένος στα βιώματά και τις εμπειρίες του.

